smcproject/ml-wiki-sentences huggingface dataset:
വർഷംതോറും സസ്യത്തിന്റെ മണ്ണിനുമുകളിലുള്ള ഭാഗങ്ങൾ നശിച്ചുപോകുമെങ്കിലും പ്രകന്ദം മണ്ണിനടിയിൽ നിലനിൽക്കും, വർഷകാലാരംഭത്തോടെ പ്രകന്ദത്തിൽനിന്ന് വായവഭാഗം മുളച്ചുപൊങ്ങുന്നു.
അണ്ഡാകൃതിയിലുള്ള പ്രകന്ദത്തിന് 5 മുതൽ10 സെ.
വരെ വ്യാസമുണ്ടായിരിക്കും.
രൂക്ഷഗന്ധമുള്ള പ്രകന്ദത്തിന് വെള്ളയോ വിളറിയ മഞ്ഞയോ നിറമാണ്.
ഇലകൾക്ക് 10 മുതൽ 30 സെ.
വരെ നീളവും 1.5 മുതൽ 3 സെ.
വരെ വീതിയുമുണ്ട്.
ഇലകൾ ദീർഘാകാരമാണ്.
അഗ്രം കൂർത്തിരിക്കുന്നു.
പുഷ്പമഞ്ജരിക്ക് 15 മുതൽ 32 സെ.
വരെ നീളമുണ്ടായിരിക്കും.
പുഷ്പവൃന്തം 2 മുതൽ 4 സെ.
ഇളം തവിട്ടുനിറത്തിലുള്ള പുഷ്പങ്ങൾ കീഴോട്ട് തൂങ്ങിക്കിടക്കുന്നു.
ആറ് കേസരങ്ങളുണ്ട്.
അണ്ഡാശയത്തിന് മൂന്ന് അറകളാണുള്ളത്.
രണ്ടറ്റവും നേർത്തുകൂർത്തിരിക്കുന്ന കായ 1.5 മുതൽ 2 സെ.
വിത്തുകൾക്ക് ആറ് മി.മീ.
നീളവും മൂന്ന് മി.മീ.
വിത്തുകൾ പരന്നതും കറുപ്പുനിറത്തിലുള്ളതുമാണ്.
ഗുണം		:തീക്ഷ്ണം, ലഘു
ബൾബ്
ഔഷധമൂല്യം
നരിവെങ്കായത്തിന്റെ പ്രകന്ദത്തിൽ സില്ലിപിക്രിൻ, സില്ലിടോക്സിൻ എന്നീ തിക്തപദാർഥങ്ങൾ അടങ്ങിയിരിക്കുന്നു.
ഇതിൽ സില്ലാറെൻ-എ (Scillaren-A) സില്ലാറെൻ-ബി എന്നീ സ്ഫടിക രൂപത്തിലുള്ള ഗ്ലൂക്കോസൗഡും അടങ്ങിയിട്ടുണ്ട്.
ഒരു വർഷത്തിലധികം പഴക്കമുള്ള പ്രകന്ദം ഔഷധമായി സാധാരണ ഉപയോഗിക്കാറില്ല.
പ്രകന്ദത്തിന് അണുനാശകശക്തിയുണ്ട്.
ഇത് കൃമികളെ നശിപ്പിക്കുന്നു.
ചർമരോഗങ്ങൾ, ഉദരക്കൃമി, മൂത്രാശയരോഗങ്ങൾ, ജലദോഷം, ശ്വാസകോശരോഗങ്ങൾ എന്നിവയെ ശമിപ്പിക്കും.
ഇതിന് ഹൃദയത്തെ ഉത്തേജിപ്പിക്കാനുള്ള ശേഷിയുണ്ട്.
നിശ്ചിത മാത്രയിൽ കൂടുതൽ ഉപയോഗിക്കുന്നത് വിഷസ്വഭാവമുളവാക്കും.
പ്രകന്ദം ചതച്ച് അല്പം ചൂടാക്കി ശരീരവേദനയുള്ള ഭാഗങ്ങളിൽ പുരട്ടിയാൽ വേദനയും നീരും മാറും.
കാല്പാദം വിണ്ടുകീറുന്നതും മഴക്കാലത്ത് വിരലുകൾക്കിടയിലുണ്ടാകുന്ന വളംകടിയും ശമിക്കുന്നതിന് ഇത് ചതച്ച് ചൂടാക്കി വച്ചുകൊടുക്കാറുണ്ട്.
ശ്വാസകോശരോഗങ്ങൾ, കാല്പാദങ്ങളിൽ നീര് മുതലായവയ്ക്ക് ഇതിന്റെ നീര് 30 തുള്ളി വീതം ദിവസവും സേവിക്കുന്നത് രോഗശമനമുണ്ടാക്കും.
പഴകിയ കാസശ്വാസരോഗങ്ങൾക്കും ഇത് നല്ല ഔഷധമാണ്.
ശരീരത്തിലുണ്ടാകുന്ന അരിമ്പാറ നശിപ്പിക്കാൻ കാട്ടുള്ളിനീര് പതിവായി ലേപനം ചെയ്താൽ മതി.
ഇതുകൂടികാണുക ഔഷധസസ്യങ്ങളുടെ പട്ടിക പുറംകണ്ണികൾ http://www.home-remedies-guide.com/herbs/indian-squill.htm Archived 2012-01-08 at the Wayback Machine .
http://delta-intkey.com/angio/www/liliacea.htm Archived 2008-05-09 at the Wayback Machine .
http://plants.montara.com/ListPages/FamPages/Lilia1.html അവലംബം 1 2 ഔഷധ സസ്യങ്ങൾ-2, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട്
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നരിവെങ്കായം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നരിപ്പൂച്ചി ഇംഗ്ലീഷ് വിലാസം https://ml.wikipedia.org/wiki/Hyptis_suaveolens
രണ്ടു മീറ്ററോളം ഉയരത്തിൽ വളരുന്ന ഒരു കുറ്റിച്ചെടിയാണ് കാട്ടപ്പ , ശീമക്കൊങ്ങിണി , നാറിക്കാട് , നാറ്റപ്പൂച്ചെടി എന്നെല്ലാം അറിയപ്പെടുന്ന നരിപ്പൂച്ചി .
( ശാസ്ത്രീയനാമം : Hyptis suaveolens ) .
അമേരിക്കൻ മിൻറ്, ബുഷ് മിൻറ്, ചാൻ, ഹോർഹൌണ്ട്, പിഗ്നട്ട്, സ്റ്റിങ്കിംഗ് റോജർ, വൈൽഡ് സ്പൈക്നാർഡ് എന്നെല്ലാം പേരുകളുണ്ട് .
കുരു വെള്ളത്തിലിട്ട് കുടിക്കാൻ പറ്റുന്ന ഒരു പാനീയം ഉണ്ടാക്കാറുണ്ടത്രേ.
ഔഷധഗുണങ്ങളുള്ള ഈ ചെടി ഒരു കീടനാശിനി ആയും ഉപയോഗിക്കാം.
അമേരിക്കയിൽ പലയിടത്തും ഇത് ഒരു അധിനിവേശസസ്യമായി കരുതപ്പെടുന്നു .
ഇല വാറ്റിയെടുത്താൽ കിട്ടുന്ന രാസവസ്തുവിന് സൂക്ഷ്മജീവികളെ നശിപ്പിക്കാനുള്ള കഴിവുണ്ട് .
അവലംബം പുറത്തേക്കുള്ള കണ്ണികൾ രൂപവിവരണം വിശദമായ രൂപവിവരണം ചെടിയിൽ നിന്നും കിട്ടുന്ന രാസവസ്തുക്കളെപ്പറ്റി കീടനാശിനിയായി Archived 2013-10-19 at the Wayback Machine .
http://www.oswaldasia.org/species/h/hypsu/hypsu_en.html http://www.hear.org/pier/species/hyptis_suaveolens.htm Archived 2013-01-06 at the Wayback Machine .
വിക്കിസ്പീഷിസിൽ Hyptis suaveolens എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Hyptis suaveolens എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
നരിയംപാറ ഇംഗ്ലീഷ് വിലാസം https://ml.wikipedia.org/wiki/Nariyampara
കേരളത്തിലെ ഇടുക്കി ജില്ലയിൽ ഉടുമ്പൻചോല താലൂക്കിന്റെ സ്ഥിതി ചെയ്യുന്ന അയ്യപ്പൻകോവിൽ വില്ലേജിലെ കാഞ്ചിയാർ ഗ്രാമപഞ്ചായത്തിലെ ഒരു ഗ്രാമമാണ് നരിയംപാറ.
കട്ടപ്പനയുടേയും കാഞ്ചിയാറിന്റെയും ഇടയിലായാണ് നരിയംപാറയുടെ സ്ഥാനം.3 പാതകൾ കൂട്ടിമുട്ടുന്ന ഒരു (ടി (T) ആകൃതിയിലുള്ള റോഡ് ശൃംഖല) കവലയാണ് നരിയംപാറ എന്ന പേരിൽ അറിയപ്പെടാൻ തുടങ്ങിയത്.
കവലയുടെ കേന്ദ്ര ഭാഗത്തായി ഓർമ്മ മണ്ഡപം സ്ഥിതി ചെയുന്നുണ്ട്.
നരിയംപാറ കാഞ്ചിയാർ പഞ്ചായത്തിന്റെ 8-ാം വാർഡാണ്.
കട്ടപ്പന എന്ന പ്രധാന പട്ടണത്തിൽ നിന്നും 5 കി.
മി ദൂരത്താണ് സ്ഥിതി ചെയ്യുന്നത്.
കട്ടപ്പനയിൽ നിന്നും കോട്ടയത്തോട്ടുള്ള ഹൈവേ പാതയ്ക്കുള്ളിലാണ് നരിയംപാറ സ്ഥിതി ചെയ്യുന്നത്.
കട്ടപ്പനയിൽ നിന്നും കവലയിൽ എത്തുമ്പോൾ 2 പാതകളായി പിരിയുന്നു.
സ്കൂൾകവലപാത
നരിയംപാറ കവലയിൽ നിന്നും ഇടത്തോട് സഞ്ചരിക്കുകയാണെങ്കിൽ നരിയംപാറ സ്കൂൾകവലയിൽ ചെന്നെത്താം.
ഈ വഴിയെ അല്പം നിങ്ങുബോൾ നരിയംപാറ ക്ഷിരോല്പാദക സംഘത്തിന് സമീപത്തായി എതിർ വശത്താണ് (ഇടത് ഭാഗത്ത്) കട്ടപ്പന-വള്ളക്കടവ്-നരിയംപാറ ഒറ്റവരിപ്പാത നിലകൊള്ളുന്നത്.
വീണ്ടും നരിയംപാറ സ്കൂൾകവലയിൽ വച്ച് പാത വീണ്ടും 3 ആയി പിരിയുന്നു.
1) കോളേജ്മലപാത (ഇടത് ) 2) വെങ്ങാലൂർക്കട/സ്വർണ്ണവിലാസം (നേർപാത) 3)സ്കൂൾപാത (വലത് ) നേർപ്പാത സ്വർണ്ണവിലാസം-മേപ്പാറ-കുരിശുമലയിലേക്കും,സ്വർണ്ണവിലാസം-കൽത്തൊട്ടി- വെള്ളിലാംകണ്ഡം വഴി കോട്ടയം ഹൈവേപ്പാതയെ സംബന്ധിക്കുന്നു.
പ്രധാന കേന്ദ്രങ്ങൾ നരിയംപാറ കോളേജ്മല നരിയംപാറ സ്കൂൾകവല നരിയംപാറ പുതിയകാവ് ദേവിക്ഷേത്രം നരിയംപാറ അരുവിക്കൽ നരിയംപാറ സ്നേഹാശ്രമം ആരാധനാലയങ്ങൾ
ഈ ഗ്രാമത്തിലെ പ്രധാന ആരാധനാലയങ്ങൾ ഇവയാണ്.
നരിയംപാറ ശബിരിഗിരി ശ്രീ ധർമ്മ ശാസ്താ ക്ഷേത്രം.
നരിയംപാറ പുതിയകാവ് ദേവീക്ഷേത്രം സെന്റ്.
മേരി ഓർത്തഡോക്സ് ചർച്ച് എസ്.എൻ.ഡി.പി അമ്പലം ഐ.പി.സി പെനിയേൽ ഹാൾ നരിയംപാറ വിദ്യാഭ്യാസ സ്ഥാപനങ്ങൾ
എം.എം.എച്ച്.എസ്.എസ് നരിയംമ്പാറ പേരിന്  പിന്നിൽ
നരിയംപാറ എന്ന  ഈ  ചെറു ഗ്രാമത്തിന്റെ  പേരിലേക്ക് വഴി ചുണ്ടുന്ന കൂടുതൽ തെളിവുകൾ കുടുതൽ ഒന്നും ലഭ്യമല്ല.
പേരിനെക്കുറിച്ചുള്ള അന്വേഷണത്തിൽ  ഭിന്നാഭിപ്രായങ്ങൾ  ഇന്നും  നിലകൊള്ളുന്നുണ്ട്.
എങ്കിലും ഈ സ്ഥലത്തിന്റെ വിശ്വസീനീയമായ ഒരു അഭിപ്രായം ഈ പ്രദേശത്തെ ഒരു പാട് വർഷങ്ങൾ പുറകോട്ട് കൊണ്ടു പോകുന്ന ഒരു ചരിത്രത്തെ പ്രതിനിധാനം ചെയ്യുന്നു.
രണ്ട് നൂറ്റാണ്ടുകളുടെ ചരിത്രമുണ്ട് ആ കഥക്ക്/ചരിത്രത്തിന്.
എന്തിരുന്നാലും നിലവിലെ നരിയംപാറ എന്ന പേരിന്റെ അർത്ഥം മനസ്സിലാക്കണമെങ്കിൽ ഈ നാമത്തെ 3 (മൂന്ന്) ആയി കീറി മുറിക്കണം.
നരി യം പാറ
↪ നരി രണ്ട് അക്ഷരങ്ങൾ ചേർന്ന ആദ്യത്തെ പദമാണിത് ,ഇതിന്റെ അർത്ഥം കുറുക്കൻ, പുലി, കടുവ തുടങ്ങിയ വന്യജീവികളെ പ്രകീർത്തിക്കുന്നു.
അതുപോലെ തന്നെ നാരി എന്ന പദം സ്ത്രീയെ ആണ് പൊതുവേ സൂചിപ്പിക്കുന്നതെങ്കിലും ഒരു വൃക്ഷം എന്നും ഇതിന് അർത്ഥം ഉണ്ട്.
↪ യം എന്ന ഒരു വാക്ക് സംയോഗത്തെയാണ് പ്രദർശിപ്പിക്കുന്നത് കീർത്തി, സന്തുഷ്ടത എന്നിവയുടെ ഒത്തു ചേരൽ ആണിത്.
↪ പാറ എന്ന രണ്ട് അക്ഷരങ്ങൾ ചേരുന്ന മൂന്നാമത്തെ വാക്കാണിത്.
ഉറപ്പുള്ള വലിയ കല്ല് എന്നതു തന്നെയാണ് ഇവിടെ ഇതിന്റെ അർത്ഥം.
എന്നാൽ നരി യം പാറ എന്ന ഈ പദം ഈ സ്ഥലത്തിന് യാതൊരു വിധ ചരിത്രവും പകർന്നുനൽകുന്നില്ല.
ഈ പ്രദേശത്തിന്റെ ചരിത്രം ഉൾകൊള്ളുന്ന പേര് നരിയംപാറ എന്ന പേര് അല്ല മറിച്ച് അത് ഹരിയംപാറ എന്ന നാമം ആയിരിക്കും ഉചിതം.
ഹരിയംപാറ
ഈ പ്രദേശത്തിന്റെ ചരിത്രം ഉറങ്ങുന്നത് ഈ നാമത്തിലാണ് 2 നൂറ്റാണ്ടിലേറെ പഴക്കം ഇതിനുള്ളിൽ ലയിച്ചു ചേർന്നിരിക്കുന്നു.
↪ ഹരി എന്ന വാക്കിന്റെ അർത്ഥം ഒന്നിലേറെ പദങ്ങളെ വിവക്ഷിക്കുന്നു.
മറ്റുള്ളവരെ പാമ്പ്,ആകർഷിക്കുന്നത് ,താന്നിമരം, വിഷ്ണു ഭഗവാൻ എന്നിവ യിലേക്കാണ് ഈ രണ്ട് അക്ഷരങ്ങൾ വിരൽ ചൂണ്ടുന്നത്.
ഇവിടെ പ്രധാനമായും ഹരി എന്ന വാക്ക് പ്രകീർത്തിക്കന്ന് വിഷ്ണു ഭഗവാനെ തന്നെയാണ്.
ഈ പ്രദേശത്ത് ഒരു പാട് വർഷങ്ങൾക്ക് മുബ് മുതലെ ആദിവാസികളാണ് താമസിച്ചിരുന്നത് എന്ന ഒരു കിംവദന്തി നിലകൊള്ളുന്നുണ്ട്.
അങ്ങനെ ആയി കൊള്ളണമെന്നില്ല.
എന്തിരുന്നാലും അവർ ഹരി ഭവവാനെ സ്തുതിക്കുകയും വണങ്ങുകയും പൂജചെയ്യുകയും ഒക്കെ ചെയ്തിരുന്നു.
ഹരി ഭഗവാൻ എന്ന് പറയുന്നത്‌ മഹാവിഷ്ണുവിനെ തന്നെയാണ്.
അവർ അവിടെ ഒരു ഹരിദേവക്ഷേത്രം സ്ഥാപിതമാക്കുകയും വണങ്ങുകയും ചെയ്തിരുന്നു.
അക്കാലത്ത് ഈ സ്ഥലത്തിന്റെ നാമം ഹരിയംപാറ എന്ന് ആയിരുന്നതായി കരുതപ്പെടുന്നു.
ആ അമ്പലത്തിന്റെ പ്രത്യേകതകളോ കൃത്യമായ സ്ഥാനമോ ഇന്നും കണ്ടെത്താൻ കഴിഞ്ഞിട്ടില്ല.
അമ്പലം നിലകൊണ്ടിരുന്ന സ്ഥലത്ത് വലിയൊരു പാറയും വലിയൊരു വൃക്ഷവും ഉണ്ടായിരുന്നതായും കാലാന്തരത്തിൽ ഈ അമ്പലം നശിക്കുകയുണ്ടായി അതിന്റെ കാരണം അറിയുവാൻ സാധിച്ചിട്ടില്ല.
ഇന്ന് ഈ കാലത്ത് പ്രദേശത്ത് സ്ഥിതി ചെയ്യുന്ന മറ്റൊരുക്ഷേത്രത്തിന്റെ സമീപ പ്രദേശത്ത് എവിടെയോ ആയിരുന്നു ഈ അമ്പലത്തിന്റെ സ്ഥാനം എന്ന് കരുതപ്പെടുന്നതിനോടൊപ്പം അന്നും ഇന്നും ഈ പ്രദേശം സർപ്പത്താൽ സംരക്ഷിക്കപ്പെടുന്നതായുമാണ് ഈ നാട്ടിലെ ജനങ്ങളുടെ വിശ്വാസം.
ഹരിക്ഷേത്രത്തിന്റെ ക്ഷയത്താൽ ഉത്സവം കൊണ്ട അമ്പലത്തിൽ വിഷ്ണുദേവ സാന്നിധ്യം നിറഞ്ഞ് നിൽക്കുമെന്നും ഒരു പ്രത്യേക നാളിൽ ഇത് ഹരിക്ഷേത്രമായി പുന:സ്ഥാപിതമാവുമെന്നും പണ്ടെക്ക് പണ്ടേ ആളുകൾ വിശ്വസ്വിച്ചിരുന്നു.
കാലക്രമേണ ഹരിയംപാറ ഹരിയ എന്ന പദത്തിലെ ഹ ഒഴിവാക്കപ്പെട്ട് നാരായ എന്ന  പദം നാരായണ ആവാം  നാരായ മാറി നരിയം ആയി അത് നരിയംപാറ ആയി മാറി ഇതാണ് ഈ പ്രദേശത്തിന്റെ ചരിത്രം.
ഇന്ന് ഈ പ്രദേശം കുടിയേറി ജീവിക്കുന്നവർ അറിയാതെ പോയ ചരിത്രം നന്ദി.
ഹരിഃ നാരായണഃ നമഃ അവലംബം
നരിവേങ്ങ ഇംഗ്ലീഷ് വിലാസം https://ml.wikipedia.org/wiki/Acrocarpus_fraxinifolius
ഇന്തോമലേഷ്യ മേഖലയിലും പശ്ചിമഘട്ടത്തിൽ തെക്കൻ സഹ്യാദ്രിയിലും മധ്യസഹ്യാദ്രിയിലും അവിടവിടെയായി കാണപ്പെടുന്ന ഒരു ഇലപൊഴിക്കും മരമാണ് നരിവേങ്ങ അഥവാ കുരങ്ങാടി ( ശാസ്ത്രീയനാമം : Acrocarpus fraxinifolius ) .
പശ്ചിമഘട്ടത്തിലെ 1300 മീറ്റർ വരെ ഉയരമുള്ള നിത്യഹരിതവനങ്ങളിൽ ഇത് കാണപ്പെടുന്നു.
ഇത് കരിങ്ങോടി , മലംകൊന്ന , മലവേപ്പ്‌ , നെല്ലാര , ചുവപ്പ്‌ അകിൽ , കാരാങ്ങൻ എന്നെല്ലാം പേരുകളുണ്ട് .
ഏകദേശം 30-60 മീറ്റർ വരെ ഉയരം വയ്ക്കുന്നു.
ഉരുണ്ട തടിയാണുള്ളത്.
ആകെ ഉയരത്തിന്റെ മുക്കാൽ ഭാഗം വരെ ശിഖരങ്ങൾ കാണാറില്ല.
വേരുകൾ നാലര മീറ്റർ വരെ ആഴ്‌ന്നിറങ്ങാറുണ്ട്‌.
ഏഷ്യൻ വംശജനാണെങ്കിലും ലോകത്തിന്റെ പലഭാഗങ്ങളിലും നട്ടുവളർത്തുന്നു.
വിത്തുവഴിയാണ്‌ വിതരണം.
ഇലകൾ കാലിത്തീറ്റയായി ഉപയോഗിക്കുന്നു.
തേനീച്ചകൾക്ക്‌ തേനിന്റെ നല്ലൊരു ഉറവിടമാണു ഇതിന്റെ പൂക്കൾ.
മണ്ണൊലിപ്പിനെ തടയുവാനുള്ള കഴിവ്‌ നരിവേങ്ങയ്ക്ക്‌ നന്നായിട്ടുണ്ട്‌.
കാപ്പി , ചായത്തോട്ടങ്ങളിൽ തണലിന്‌ വളർത്താൻ ഈ മരം ഉപയോഗിക്കുന്നുണ്ട്‌.
തൈകൾ, കെനിയയിൽ നിന്നും.
Medias Seedling Young trees അവലംബം പുറത്തേക്കുള്ള കണ്ണികൾ Acrocarpus fraxinifolius എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കൂടുതൽ വിവരവും കാണുന്ന ഇടങ്ങളും http://mundani-garden.blogspot.in/2011/11/acrocarpus-fraxinifolius-tree-for.html http://www.flowersofindia.net/catalog/slides/Pink%20Cedar.html
നരിമാൻ കെ.എഫ്. ഇംഗ്ലീഷ് വിലാസം https://ml.wikipedia.org/wiki/Nariman_KF
മുംബൈയിലെ അറിയപ്പെടുന്ന ക്രിമിനൽ അഭിഭാഷകനായിരുന്നു കെ എഫ്. നരിമാൻ (Khurshed Framji Nariman).
ഇദ്ദേഹത്തെ വീർ നരിമാൻ എന്നു വിളിച്ചിരുന്നു.
പ്രസിദ്ധനായ നിയമപണ്ഡിതനും രാഷ്ട്രീയ നേതാവുമായിരുന്നു ഇദ്ദേഹം.
മുംബൈ തീരത്തോടു ചേർന്നുകിടന്ന ആഴംകുറഞ്ഞ കടൽഭാഗം നികത്തി നഗരവികസനത്തിനായി ഉപയോഗിക്കണമെന്ന ആശയം ആദ്യമായി മുന്നോട്ട് വെച്ചത് ഇദ്ദേഹമാണ്.
ദക്ഷിണ മുംബൈയിലെ ഏറ്റവും വലിയ വാണിജ്യ-വ്യാപാര കേന്ദ്രമായി മാറിയ നരിമാൻ പോയിന്റ് അദ്ദേഹത്തോടുള്ള ബഹുമാനപുരസരം  കൊടുത്തതാണ്.
ഒരു നല്ല വായനക്കാരനായിരുന്ന നരിമാൻ, വിദർ കോൺഗ്രസ് എന്ന പുസ്തകം ഇദ്ദേഹത്തിന്റെ സൃഷ്ടിയാണ്.
ജീവിതവും പ്രവർത്തനമണ്ഡലവും
1883 മേയ് 17 നു മുബൈയിലെ ഒരു മധ്യവർഗ പാർസി കുടുംബത്തിൽ നരിമാൻ ജനിച്ചു.
മുംബൈ ലോ കോളേജിൽ നിന്നും നിയമ ബിരുദമെടുത്തു.
ചുരുങ്ങിയ കാലം കൊണ്ടുതന്നെ മുബൈയിലെ അറിയപ്പെടുന്ന അഭിഭാഷകനായി മാറി.
1924 - ഇൽ അദ്ദേഹത്തെ മുംബൈ ലെജിസ്‌ലേറ്റീവ് കൗൺസിലിലേക്ക് തെരഞ്ഞെടൂക്കപ്പെട്ടു.
സ്വരാജ് കക്ഷി നേതാവായിട്ടാണ് അദ്ദേഹം കൗൺസിലിൽ പ്രവർത്തിച്ചത്.
1928 ഇൽ അദ്ദേഹം ഇന്ത്യൻ നാഷണൽ കോൺഗ്രസിൽ അഗംത്വമെടുത്തു.
പിന്നീട് ഗാന്ധിജിയുടെ നേതൃത്വത്തിലുള്ള നിയമനിഷേധ സമരങ്ങളിൽ സജീവ പങ്കാളിയായിരുന്നു.
മുംബൈയിൽ ആദ്യമായി ഉപ്പുസത്യാഗ്രഹം നടത്തിയത് ഇദ്ദേഹമായിരുന്നു.
ഇതിന്റെ പേരിൽ നരിമാന് ജയിൽ ശിക്ഷ അനുഭവിക്കേണ്ടി വന്നു.
1935 - 36 കാലഘട്ടത്തിൽ ഇദ്ദേഹം മുംബൈ മേയറായി തെരഞ്ഞെടുക്കപ്പെട്ടു.
നഗരത്തിന്റെ സമഗ്ര വികസനത്തിനു വേണ്ടി ഈ പദവി അദ്ദേഹം കാര്യക്ഷമമായി വിനിയോഗിച്ചു.
1930-കളുടെ ഒടുവിൽ സർദാർ വല്ലഭായ് പട്ടേലുമായി അഭിപ്രായഭിന്നതകൾ ഉടലെടുത്തത് കോൺഗ്രസ്സിൽ നിന്നും അദ്ദേഹം വിട്ടുനിന്നു.
തനിക്കു പകരം ബി.ജി. ഖേറിനെ ബോംബെ മുഖ്യമന്ത്രിയാക്കിയ സർദാർ വല്ലഭായ് പട്ടേലിന്റെ നടപടിയാണ് അഭിപ്രായഭിന്നതയ്ക്കു കാരണമായത്.
സജീവ രാഷ്ട്രീയത്തിൽ നിന്നും വിട്ടുനിന്ന ഇദ്ദേഹം തുടർന്ന് നിയമരംഗത്താണ് കൂടുതൽ ശ്രദ്ധ പതിപ്പിച്ചത്.
1945-ൽ ഇന്ത്യൻ നാഷണൽ ആർമിയിലെ ഓഫീസർമാരെ വിചാരണ ചെയ്യാൻ ഗവൺമെന്റ് തീരുമാനിച്ചപ്പോൾ അവർക്കു വേണ്ടി വാദിക്കാൻ തയ്യാറായ പ്രമുഖ അഭിഭാഷകരിൽ ഒരാളായിരുന്നു ഇദ്ദേഹം.
1948 ലായിരുന്നു ഇദ്ദേഹം അന്തരിച്ചത്.
1938-ൽ തിരുവിതാംകൂർ സ്റ്റേറ്റ് കോൺഗ്രസ് നേതാവായിരുന്ന എ. നാരായണപ്പിള്ളയ്ക്കു വേണ്ടി വാദിക്കാൻ നരിമാൻ തിരുവനന്തപുരത്ത് എത്തിയെങ്കിലും ചില സാങ്കേതിക കാരണങ്ങൾ ഉന്നയിച്ച് ഇദ്ദേഹം കോടതിയിൽ ഹാജരാകുന്നതിനെ സർ സി.പി. രാമസ്വാമി അയ്യർ വിലക്കുകയുണ്ടായി.
നരിയംപാറ കോളേജ്മല വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
നരിയംപാറ എന്ന ചെറു ഗ്രാമത്തിലെ ഒരു മലയാണ് നരിയംപാറ കോളേജ്മല .
ഇടുക്കി ജില്ലയിലെ ആദ്യ കോളേജ് സ്ഥിതി ചെയ്തിരുന്നത് നരിയംപാറയിലെ ഈ മലയിൽ ആയിരുന്നനാൽ പിൽക്കാലത്ത് കോളേജ്മല എന്ന അറിയപ്പെടുന്നത്.
ഇംഗ്ലീഷ് വിലാസം https://ml.wikipedia.org/wiki/Nariyampara പേരിന് പിന്നിൽ
ഇടുക്കി ജില്ലയിലെ ആദ്യ കോളേജ് (ദേവസ്യം കോളേജ്) സ്ഥാപിക്കപ്പെട്ടത് ഈ കുന്നിൽ ആയതിനാലാൽ (ഇപ്പോഴത്തെ ഗവൺമെന്റ് കോളേജ്, കട്ടപ്പന ) ആളുകൾ ഈ സ്ഥലത്തെ വിശേഷിപ്പ്ച്ച് തുടങ്ങിയത്  കോളേജ് ഇരിക്കുന്ന മല എന്ന രീതിയിലായിരുന്നു.
കാലക്രമേണ ഇത്  ജനങ്ങളിലൂടെ പറഞ്ഞാണ് കോളേജ് മല എന്ന നാമത്തിലേക്ക്  ഈ  സ്ഥലത്തിന്റെ പേര് പരിണമിച്ചു.
[ അവലംബം ആവശ്യമാണ് ] ചരിത്രം
കട്ടപ്പനയേ ഏലപ്പാറയുമായി ബന്ധിപ്പിക്കുന്ന പാതയിൽ സ്ഥിതി ചെയ്യുന്ന ഒരു സ്ഥലമാണ് നരിയംപാറ .
ഇവിടെനിന്നും ഏകദേശം  നാല് (4) കിലോമീറ്റർ ചുറ്റളവ് അകലത്തിൽ സ്ഥിതി ചെയ്യുന്ന സ്ഥലമാണ് കോളേജ് മല .
നരിയംപാറ സ്കൂൾകവലയിൽ നിന്നും ഇടത്തോട്ടായി കിടക്കുന്ന ബുൾഡോസർ കയറിപ്പോയി രൂപപ്പെട്ട വഴിയിലൂടെ രണ്ട് (2) കിലോമീറ്റർ മുകളിൽ നടപ്പാത ഒരു മലയുടെ നെറുകയിൽ കൊണ്ടെത്തിക്കുന്നു ഇതാണ് നരിയംപാറ  കോളേജ്മല .
പണ്ട് ഒരിക്കൽ ഇവിടെ  ഒരു കോളേജ് സ്ഥിതി ചെയ്തിരുന്നു, അതിന്റെ നാമം ദേവസ്വം ബോർഡ് ശബരിഗിരി കോളേജ്  അഥവാ  ഡി.ബി.എസ്  കോളേജ് എന്നായിരുന്നു .
ഇതിന്റെ  സമീപത്ത് തന്നെയായി ശബരിഗിരി  ശ്രീ ധർമ്മശാസ്താ ക്ഷേത്രം ഇന്നും സ്ഥിതി ചെയ്യുന്നു.
ശ്രീമാൻ വണ്ടക്കൽ  ഭാസി എന്ന  ഭാസ്കരകുറുപ്പ്  കോളേജ് സ്ഥാപിക്കാനായി രംഗത്ത് വന്നത്.
അതിന് മുമ്പുതന്നെ നരിയംപാറ  മന്നം മെമ്മോറിയൽ സ്ഥാപകൻ എന്ന നിലയിൽ  ശ്രദ്ധിക്കപ്പെട്ടിരുന്നത്.
ബാഹ്യലോകവുമായുള്ള ബന്ധത്താൽ മുന്നേറി എങ്കിലും അടിസ്ഥാന സൗകര്യങ്ങളുടെ കുറവ് കൊണ്ട് 2 വർഷം കൊണ്ട് സമരങ്ങളും വിവാദങ്ങളും പൊട്ടിപ്പുറപ്പെട്ടു.
അധികം താമസിക്കാതെ ഗവൺമെന്റ് സമരത്തിലിടപ്പെടുകയും കോളേജ് മാറ്റി സ്ഥാപിക്കാൻ നടപടി കൈകൊള്ളുകയും ചെയ്തു.
അങ്ങനെ ദേവസ്വംകോളേജ് നിർത്തുന്നതിന് പകരം അത് മലമുകളിൽ നിന്നും മാറ്റി അതേപടി മറ്റൊരു സ്ഥലത്തേക്ക് സ്ഥാപിച്ചു.
അങ്ങനെ സമരപരമ്പരകൾക്ക് അന്ത്യം കുറിച്ചു കൊണ്ട് ഗവൺമെന്റ് പിൽക്കാലത്ത് പുതിയ സർക്കാർ കോളേജ്‌ എന്ന പേരിൽ പന:സൃഷ്ടി നടത്തി ഈ കോളേജാണ് ഇപ്പോഴത്തെ ഗവൺമെന്റ് കോളേജ്, കട്ടപ്പന .
നരിവരയൻ ഇംഗ്ലീഷ് വിലാസം https://ml.wikipedia.org/wiki/Pantoporia_hordonia
Common Lascar butterfly from koottanad Palakkad Kerala
ചിറകിൽ നരിയുടേതുപോലുള്ള വരകൾ കാണുന്നതുകൊണ്ടാണ് ഇതിനെ നരിവരയൻ എന്ന് വിളിയ്ക്കുന്നത്.
ഒരു കൊച്ചു പൂമ്പാറ്റയായ ഇതിന്റെ ചിറകു വിസ്താരം നാലോ അഞ്ചോ സെന്റിമീറ്ററേ കാണൂ.
ഒരു പൂമ്പാറ്റയ്ക്ക് രണ്ട് തരം ശലഭപ്പുഴുക്കളുള്ള ഒരു പ്രത്യേകയിനം പൂമ്പാറ്റയാണ് നരിവരയൻ .
ഇതിൽ ഒരു തരത്തിലുള്ള ശലഭപുഴുവിന്റെ ശിരസ് വലുതും ത്രികോണാകൃതിയിലുള്ളതുമാണ്.
എന്നാൽ രണ്ടാമത്തേതിന്റെ ശിരസ്സ് രണ്ടായി പിരിഞ്ഞിരിക്കുന്നത് പോലെയാണ്.
മുതുകിൽ മുള്ളുകളും കാണാം.
രണ്ടിനം പുഴുക്കളിൽ നിന്നുണ്ടാകുന്ന പൂമ്പാറ്റകൾക്കും നേരിയ വ്യത്യാസം കാണാം.
രണ്ടുജാതി പൂഴുക്കളും ഒരേ ആഹാരസസ്യത്തിൽ കാണാറില്ല.
ഒരു ശലഭത്തിന് രണ്ടിനം പുഴുക്കളെ കാണുന്ന പ്രതിഭാസം അപൂർവ്വമാണ്.
നരിവരയന്റെ ചിറകിന്റെ പുറംഭാഗത്തിന് ഇരുണ്ട തവിട്ടുനിറമാണ്.
തവിട്ടിൽ മഞ്ഞയും ഓറഞ്ഞും കലർന്ന വരകൾ തെളിഞ്ഞ് കാണാം.
ചിറകിനടിയിലും ഇതേ നിറത്തിലുള്ള വരകൾ ദൃശ്യമാണ്.
പശ്ചിമഘട്ടത്തിലെ വനങ്ങളാണ് ഇഷ്ടപ്പെട്ട ആവാസങ്ങൾ.
എങ്കിലും നാട്ടിമ്പുറങ്ങളിലും ഇവയെ കാണാറുണ്ട്.
ഇന്ത്യയിലും അയൽ രാജ്യങ്ങളിലുമാണ് ഇവയെ കണ്ടുവരുന്നത്.
കാലവർഷം കഴിയുന്നതോടെ (ഒക്ടോബർ-ഫെബ്രുവരി) മാസങ്ങളിലാണ് ഇവയെ കൂടുതലായി കാണാം.
ഇഞ്ചയാണ് പ്രധാനപ്പെട്ട ആഹാരസസ്യം.
ഇഞ്ചയുടെ ഇലകൾ ശലഭപ്പുഴുക്കൾ ആർത്തിയോടെ തിന്നുന്നത് കാണാം.
വാകയുടെ ഇലയിലും നരിവയറൻ മുട്ടയിടാറുണ്ട് .
ചിത്രശാല ഉദരവശം കൂവേരിയിൽ നിന്നും വെയിൽകായുന്ന നരിവരയൻ, കൂവേരിയിൽ നിന്നും അവലംബം ↑ ↑ {{ cite web }} : Cite has empty unknown parameter: | dead-url= ( help ) ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: ↑ ഇപ്പോൾ പൊതുസഞ്ചയത്തിലുള്ള കൃതിയിൽനിന്നുള്ള വിവരങ്ങൾ ഇവിടെ ഉൾപ്പെടുത്തിയിരിക്കുന്നു: {{ cite book }} :  CS1 maint: date format ( link ) ↑ മാതൃഭൂമി ആഴ്ചപ്പതിപ്പ്,പുസ്തകം 87, ലക്കം 28( കേരളത്തിലെ പൂമ്പാറ്റകൾ)(ഡോ.അബ്ദുള്ള പാലേരി) പുറം കണ്ണികൾ Pantoporia hordonia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ടോക്കിയോ ഇംഗ്ലീഷ് വിലാസം https://ml.wikipedia.org/wiki/Tokyo
ജപ്പാന്റെ ഡി ഫാക്റ്റോ തലസ്ഥാനവും 47 പ്രവിശ്യകളിൽ ഒന്നുമാണ്‌ ടോക്കിയോ Tokyo ( 東京 , Tōkyō , "കിഴക്കിന്റെ തലസ്ഥാനം") ,(മുൻപ് ടോക്കിയോ  മെട്രോപോലിസ് Tokyo Metropolis ( 東京都 , Tōkyō-to ) , .
35 ദശലക്ഷം ജനങ്ങൾ അധിവസിക്കുന്ന ബൃഹദ്  ടോക്കിയോ മെട്രോപൊളിറ്റൻ പ്രദേശം, ലോകത്തിലെ തന്നെ ഏറ്റവും വലിയ മെട്രോ നഗരമാണ്‌.
ഇഡൊ എന്നായിരുന്നു ടോക്കിയോയുടെ പഴയ പേര്.
1868-ൽ തലസ്ഥാനനഗരമായപ്പോഴാണ് 'കിഴക്കൻ തലസ്ഥാനം' ((Tōkyō: tō (കിഴക്ക്) + kyō (തലസ്ഥാനം)) എന്നർത്ഥം വരുന്ന ടോക്കിയോ എന്ന പേരു ലഭിച്ചത്.
മെയ്ജി കാലഘട്ടത്തിൽ ടോക്കെയ് (Tokei) എന്നാണ് അറിയപ്പെട്ടിരുന്നത്.
ടോക്യോയിൽ ശിലായുഗം മുതൽ മനുഷ്യവാസമുണ്ടായിരുന്നുവെന്നുള്ള തെളിവുകൾ പുരാവസ്തു പഠനങ്ങൾ നൽകുന്നുണ്ട്.
പ്രാചീന ടോക്യോയുടെ ചരിത്രപരമായ അറിവു ലഭ്യമാക്കുന്ന ഒട്ടനവധി തെളിവുകൾ പുരാവസ്തു ഗവേഷകർ മുസാഷിനോ (Musashino) സമതലത്തിൽനിന്നും ശേഖരിച്ചിട്ടുണ്ട്.
645 എ.ഡി. യിൽ ജപ്പാനിൽ ഉണ്ടായിരുന്ന 50 പ്രവിശ്യകളിൽ ഒന്നായ മുസാഷിയിൽപ്പെട്ടതാണ് ഇന്നത്തെ ടോക്യോ പട്ടണം.
ഇന്ന് ഇവിടെയുള്ള ഫുച്ചു (Fuchu) നഗരമായിരുന്നു അന്നത്തെ ഭരണത്തിന്റെ സിരാകേന്ദ്രം.
ഇപ്പോഴത്തെ ടോക്യോ നഗരം 12-ാം ശ.
-ത്തിൽ 'എദോ' എന്ന ഗ്രാമമായി സ്ഥാപിക്കപ്പെട്ടതാണെന്ന് കരുതപ്പെടുന്നു.
കേന്ദ്രീകൃത ഗവൺമെന്റ് തകരുകയും 12-ാം ശ.
-ത്തിന്റെ അവസാനത്തോടെ സമുറായ് വിഭാഗം ശക്തി പ്രാപിക്കുകയും ചെയ്തപ്പോൾ 'എദോ' കാന്റോ മേഖലയുടെ പ്രധാന കേന്ദ്രമായിത്തീർന്നു.
സമുറായ് വിഭാഗക്കാർ ജപ്പാനിൽ അധികാരത്തിൽ വന്നതോടെ 'എദോ' അവരുടെ ഭരണകേന്ദ്രമായി സ്വീകരിക്കപ്പെട്ടു.
എദോ ടാരോ ഷിഗനാഗാ (Edo Taro Shigenaga) എന്ന പ്രാദേശിക യോദ്ധാവ് ഇവിടെ 12-ാം ശ.
-ത്തിൽ ഒരു കോട്ട നിർമിച്ചിരുന്നു.
വരെ നൂറോളം കുടുംബങ്ങൾ നിവസിച്ചിരുന്ന ഒരു സാധാരണ മത്സ്യബന്ധന ഗ്രാമം മാത്രമായിരുന്നു എദോ.
-ത്തിലെ ആഭ്യന്തര കലഹകാലത്ത് ജപ്പാനിലെ ഷോഗനേറ്റിനു കീഴിലുണ്ടായിരുന്ന കാന്റോ പ്രദേശത്തെ ഒറ്റാ ഡൊകാൻ (Ota Dokan) എന്ന യോദ്ധാവ് 1457ൽ എഡൊ കൊട്ടാരം കൊട്ടാരം നിർമിച്ചു.
എഡൊ കൊട്ടാരം ഇപ്പോൾ ക്യോട്ടോ ഇമ്പീരിയൽ പാലസ്
പിന്നീട് ഈ കൊട്ടാരം പലരുടെയും അധീനതയിലായിത്തീർന്നു എന്നാണ് ചരിത്രം.
ഒരു നൂറ്റാണ്ടുകാലത്തോളം നീണ്ടുനിന്ന യുദ്ധങ്ങൾക്കുശേഷം തൊയൊത്തോമി ഹിദേയോഷി രാജ്യത്തെ ഭാഗികമായി ഏകീകരിക്കുകയും ടോക്കുഗാവ ഇയെയാസു (ടോക്കുഗാവ ഷോഗനേറ്റിന്റെ സ്ഥാപകൻ) 1590-ൽ എദോ ആസ്ഥാനമാക്കി കാന്റോയിലെ ഭരണാധികാരിയാകുകയും ചെയ്തു.
1603ൽ അദ്ദേഹം ഷോഗൺ (പരമ്പരാഗത സൈനിക ഭരണാധിപൻ) പദവി ഔദ്യോഗികമായി ലഭിച്ചതിനെത്തുടർന്ന് എദോയെ ഇദ്ദേഹം ഷോഗൺ സൈനിക ഗവൺമെന്റിന്റെ  (ബാക്കുഫു - bakufu)തലസ്ഥാനമാക്കി.
ടോക്കുഗാവാ ഭരണകാലത്ത് ഷോഗണിന്റെ എദോയിലെ കൊട്ടാരം നഗര ജീവിതത്തിന്റെ സിരാകേന്ദ്രമായിരുന്നു.
ഇയെയാസു എദോ നഗരം വിപുലമാക്കി.
ചതുപ്പു പ്രദേശമായിരുന്ന ഇവിടെ ചതുപ്പു നിലങ്ങൾ നികത്തിയും വെള്ളമൊഴുകിപ്പോകാൻ തോടുകളുണ്ടാക്കിയും നഗര വികസനത്തിനാവശ്യമായ പദ്ധതികൾ നടപ്പിലാക്കി.
ഷോഗണിന്റെ കൊട്ടാരത്തെ ചുറ്റി ഡെയ്മോ (ഫ്യൂഡൽ പ്രഭുക്കൾ), സമുറായ് (യോദ്ധാക്കൾ), വ്യാപാരികൾ തുടങ്ങിയവരുടെ അധിവാസ കേന്ദ്രങ്ങളുണ്ടായി.
കൊട്ടാരത്തിന്റെ പടിഞ്ഞാറ് കുലീന വർഗക്കാരുടെയും കിഴക്ക് കച്ചവടക്കാരുടെയും തൊഴിലാളികളുടെയും വാസസ്ഥലങ്ങളായിരുന്നു.
വിദൂര സ്ഥലങ്ങളിലുള്ള ഫ്യൂഡൽ പ്രഭുക്കളുടെ കുടുംബങ്ങളെ എദോയിൽത്തന്നെ സ്ഥിരമായി താമസിപ്പിച്ചിരുന്നു.
ഡെയ്മോകൾ ഒന്നിടവിട്ടുള്ള വർഷങ്ങളിൽ എദോയിൽത്തന്നെയുണ്ടായിരിക്കണമെന്നും ഇയെയാസു നിഷ്കർഷിച്ചിരുന്നു.
സമുറായ്കളെയും എദോയിൽതന്നെ പാർപ്പിച്ചു 80,000-ത്തോളം സമുറായ്കൾ മറ്റു പ്രദേശങ്ങളിൽനിന്നും നഗരത്തിലേക്കു മാറ്റപ്പെടുകയുണ്ടായി.
ഇക്കാരണങ്ങളാൽ ഇവിടെ ജനവാസം ഏറെ വർധിച്ചു.
എദോ കൊട്ടാരത്തിനു ചുറ്റുമായി നഗരം വികസിച്ചു.
കൊട്ടാരസമുച്ചയത്തിനു ചുറ്റുമായി സമാന്തര തെരുവുകളും കിടങ്ങുകളുമായി നഗരം ആവിഷ്ക്കരിച്ചിരുന്നു.
മധ്യത്തുനിന്നും ബഹിർഗമിക്കുന്ന ആരക്കാലുപോലുള്ള തെരുവുകളുമുണ്ടായിരുന്നു.
തോടുകളുടെയും റോഡുകളുടെയും ശൃംഖല തന്നെയുണ്ടായി.
ക്ഷേത്രങ്ങളും നിർമിച്ചിരുന്നു.
ഇതോടൊപ്പം നഗരം ഒരു സാംസ്കാരികകേന്ദ്രവും വാണിജ്യകേന്ദ്രവുമായി വികസിക്കുകയും ചെയ്തു.
വീടുകളുടെ ബാഹുല്യവും നിർമ്മാണ സാമഗ്രികളുടെ പ്രത്യേകതയും എദോയിൽ നിരവധി തീപ്പിടുത്തങ്ങൾക്കിടവരുത്തി.
1657-ലെ വൻ തീപ്പിടുത്തത്തിൽപ്പെട്ട് നഗരത്തിന്റെ ചില ഭാഗങ്ങൾക്ക് വൻപിച്ച നാശമുണ്ടായി.
പുനർനിർമ്മിക്കപ്പെട്ട നഗരം കൂടുതൽ വിശാലവും വികസിതവുമായി.
തീപ്പിടുത്തങ്ങളും ഭൂകമ്പങ്ങളും വഴിയുള്ള നാശം ഇവിടെ സാധാരണമായിരുന്നു.
തുടർന്നുള്ള എഡൊ കാലഘട്ടത്തിൽ എഡൊ 18ആം നൂറ്റാണ്ടോടെ 10 ലക്ഷം ജനസംഖ്യയോടെ ലോകത്തിലെ ഏറ്റവും വലിയ നഗരങ്ങളിൽ ഒന്നായി മാറി.
ഇക്കാലത്ത് എദോ നഗരം ജപ്പാനിലെ വാണിജ്യ, കലാ, രാഷ്ട്രീ യാധികാരങ്ങളുടെ ഒരു പ്രധാന കേന്ദ്രമായി രൂപംപൂണ്ടുകഴിഞ്ഞിരുന്നു.
ഇമ്പീരിയൽ തലസ്ഥാനം ജാപ്പനീസ് ചക്രവ്ർത്തിയുടെ വാസസ്ഥലമായിരുന്ന ക്യോട്ടോ ആയിരുന്നെങ്കിലും യഥാർത്ഥ തലസ്ഥാനം എഡൊ ആയിരുന്നു.
19-ആം നൂറ്റാണ്ട്  ആയപ്പോഴേക്കും വിവിധ കാരണങ്ങളാൽ ഷോഗനേറ്റ് ഭരണത്തിന്റെ, ശക്തി ക്ഷയിച്ചുവന്നു.
ഇതോടെ നഗരത്തിന്റെ പ്രതാപവും കുറഞ്ഞു.
ഇക്കാലത്ത് ഭരണമേധാവിത്വം പുനഃസ്ഥാപിക്കുവാൻ ചക്രവർത്തി ശ്രമിച്ചുവന്നു.
ഈ പരിവർത്തനങ്ങൾക്കൊടുവിൽ 1868-ൽ ടോക്കുഗാവാ ഷോഗൺ ജപ്പാനിലെ മെയ്ജി ചക്രവർത്തിയുടെ സേനയ്ക്ക് കീഴടങ്ങിയതോടെ ( മീജി പുനരുദ്ധരിക്കൽ )  263 വർഷത്തെ ഷോഗൺ വാഴ്ച അവസാനിച്ചു.
1869ൽ മെയ്ജി ചക്രവർത്തി എഡൊയിലേക്ക് താമസം മാറ്റി.
എഡൊ കൊട്ടാരം ഇമ്പീരിയൽ കൊട്ടാരമായി മാറി.
എദോ എന്നതിനുപകരം ടോക്യോ (പൂർവ തലസ്ഥാനം) എന്നു പേരു നൽകി.
ടോക്യോയുടെ ചരിത്രത്തിൽ ഇതോടെ ഒരു വഴിത്തിരിവുണ്ടായി.
മെയ്ജി പുനഃസ്ഥാപനത്തിനുശേഷം സമുറായ്കളുടേയും ഡെയ്മോകളുടേയും പ്രാധാന്യം കുറഞ്ഞു.
ടോക്യോയിലെ ജനസംഖ്യയിൽ കുറവുണ്ടായി.
മെയ്ജി പുനഃസ്ഥാപനത്തോടെ ടോക്യോയിലൂടെ ജപ്പാനിൽ പാശ്ചാത്യവത്ക്കരണത്തിന്റെ തുടക്കമായി.
ആധുനികതയിലൂന്നിയുള്ള വികസനമാണ് പിന്നീടു ടോക്യോയിൽ ദൃശ്യമാകുന്നത്.
റ്റോക്യോ നഗരം 1943 വരെ തലസ്ഥാനമായി തുടർന്നു.
ആ വർഷം റ്റോക്യോ 'റ്റോക്യോ പ്രിഫക്ചർ' ആയി  മാറി.
20ആം നൂറ്റാണ്ടിൽ രണ്ടു വൻ ദുരന്തങ്ങളെ നേരിടേണ്ടിവന്നെങ്കിലും അവ രണ്ടിൽ നിന്നും തിരിച്ചുവരാൻ റ്റോക്യോക്കു സാധിച്ചു.
1923ലെ ഗ്രേറ്റ് കാന്റ്റോ ഭൂകമ്പം , രണ്ടാം ലോകമഹായുദ്ധം എന്നിവയായിരുന്നു അവ .
രണ്ടാം ലോകമഹായുദ്ധത്തിലെ ബോംബിടലിൽ 75000 മുതൽ 2000000 വരെ ആളുകൾ മരിക്കുകയും നഗരത്തിന്റെ പകുതിയോളം നശിക്കുകയും ചെയ്തു.
യുദ്ധത്തിനു ശേഷം പൂർണമായി പുതുക്കിപ്പണിത റ്റോക്യോ നഗരമാണ്‌ 1964ലെ ഒളിമ്പിൿസിന്‌ ആതിഥേയം അരുളിയത്.
1970കളിൽ നഗരത്തിനു പുതിയ മുഖച്ഛായ നൽകിക്കൊണ്ട് സൺഷൈൻ 60 പോലെയുള്ള അംബരചുംബികളും നരിത വിമാനത്താവളവും പണി കഴിക്കപ്പെട്ടു.
നഗരത്തിലെ ജനസംഖ്യ വർദ്ധിച്ചതോടെ റ്റോക്യോയിലെ സബ് വേയും യാത്രാട്രെയിനുകളും ലോകത്തിലെ ഏറ്റവും തിരക്കേറിയവയിൽ ഒന്നായിമാറി‌.
1980ലെ സാമ്പത്തികവളർച്ചയിൽ സ്ഥലവില കുത്തനെ കുതിച്ചുയരുകയായിരുന്നു.
എന്നാൽ 1990കളിൽ ഊതിവീർപ്പിച്ച ഈ കുമിള തകർന്നപ്പോൾ ജപ്പാന്‌ സാമ്പത്തികമാന്ദ്യം നേരിടേണ്ടിവന്നു. 'നഷ്ടപ്പെട്ട ദശവർഷ'ത്തിൽ നിന്ന് ജപ്പാനും റ്റോക്യൊയും മെല്ലെ തിരിച്ചുവരികയാണ്‌ ഇപ്പോൾ.
റ്റോക്യോയുടെ വളർച്ചാനിരക്ക് കുറയ്ക്കാനായി ദേശീയഭരണകൂടം റ്റോക്യോയിൽ നിന്ന് മാറ്റണമെന്നൊരു വിവാദപരമായ ആവശ്യം ജപ്പാനിൽ നിലവിലുണ്ട്.
റ്റോക്യോ ഉൾക്കടലിനു വടക്കുപടിഞ്ഞാറായാണ്‌ റ്റോക്യോയുടെ സ്ഥാനം.
കിഴക്ക് ചിബ, പടിഞ്ഞാറ് യമനാഷി, തെക്ക് കണഗാവ, വടക്ക് സയ്താമ എന്നീ പ്രിഫക്ചറുകളാൽ റ്റോക്യോ ചുറ്റപ്പെട്ടിരിക്കുന്നു.
റ്റോക്യൊയുടെ കിഴക്കൻ ഭാഗങ്ങൾ പല സ്പെഷ്യൽ വാർഡുകളായും, പടിഞ്ഞാറ് തമാ പ്രദേശം എന്നിങ്ങനെ തിരിച്ചിട്ടുണ്ട്.
ഇതുകൂടാതെ ജപ്പാനിൽ നിന്ന് ഏകദേശം 1000 km അകലെ തെക്ക് പസഫിക് സമുദ്രത്തിൽ ഉള്ള രണ്ട് ദ്വീപസമൂഹങ്ങൾ കൂടി റ്റോക്യോ മെട്രോപ്പോലിസിന്റെ അധികാരപരിധിയിലാണ്‌.
ഇസു, ഒഗസവാറ എന്നിവയാണ്‌ അവ.
ടോക്യോ സമതലത്തിനു സമീപത്തുള്ള നഗരഭാഗങ്ങൾ ജപ്പാനിലെ വലിപ്പംകൂടിയ നിമ്നതലപ്രദേശമായ കാന്റോ സമതലത്തിലാണ് സ്ഥിചെയ്യുന്നത്.
മെട്രൊപൊലിറ്റൻ നഗരത്തിന്റെ പ.
ഭാഗങ്ങൾ 80 കി.
-ഓളം ഉൾനാട്ടിലേക്കു വ്യാപിച്ചിരിക്കുന്നു.
ടോക്യോ ഉൾക്കടലിൽ പതിക്കുന്ന ആര, സുമിദ, താമ എന്നിവയാണ് ടോക്യോ നഗരത്തിലൂടെ ഒഴുകുന്ന പ്രധാന നദികൾ.
സുമിദാ നദീമുഖത്തിനു പടിഞ്ഞാറ് ഭാഗത്താണ് നഗരകേന്ദ്രമായ ചക്രവർത്തിയുടെ കൊട്ടാരവും, പ്രധാന ഗവൺമെന്റ് മന്ദിരങ്ങളും മറ്റു വാണിജ്യ വ്യാപാരസ്ഥാപനങ്ങളും നിർമിച്ചിട്ടുള്ളത്.
ടോക്യോയുടെ 'ലാറ്റിൻ ക്വാർട്ടർ' (Latin Quarter) എന്നറിയപ്പെടുന്ന കാൺഡാ (Kanda)യിൽ സ്കൂളുകളും സർവകലാശാലകളും ഉൾപ്പെടെ നിരവധി വിദ്യാഭ്യാസ സ്ഥാപനങ്ങൾ പ്രവർത്തിക്കുന്നു.
ഋതുക്കളുടെ വ്യതിയാനം വ്യക്തമായി അനുഭവപ്പെടുന്ന മിതമായ കാലാവസ്ഥ ടോക്യോയുടെ സവിശേഷതയാണ്.
തണുപ്പുള്ള വരണ്ട ശൈത്യവും, ചൂടേറിയതും ആർദ്രതയുള്ളതുമായ വേനൽക്കാലവും ഇവിടത്തെ കാലാവസ്ഥയുടെ പ്രത്യേകതയായിപ്പറയാം.
ജൂൺ.
-ജൂലൈ മാസങ്ങളിലാണ് ഏറ്റവും കൂടുതൽ മഴ ലഭിക്കുന്നത്. 'ടൈഫൂൺ' എന്നു വിളിക്കുന്ന ശക്തമായ കൊടുങ്കാറ്റുകൾ ഇവിടെ കനത്ത മഴ പെയ്യിക്കുക പതിവാണ്.
ശരാശരി താപനില- ജനുവരി 5.8 °C, ജൂലൈ 25.4 °C, ശരാശരി വർഷപാതം : 146.6 സെ.
ജാപ്പനീസ് നിയമപ്രകാരം റ്റോക്യോ ഒരു 'തൊ' ( 都 ) അഥവാ മെട്രോ നഗരമാണ്‌.
കാലാവസ്ഥ പട്ടിക for  റ്റോക്യോ J F M A M J J A S O N D 49 10 2 60 10 2 115 13 5 130 18 11 128 23 15 165 25 19 162 29 23 165 31 24 209 27 21 163 22 15 93 17 10 40 12 5 താപനിലകൾ °C ൽ ആകെ പ്രെസിപിറ്റേഷൻ മില്ലിമീറ്ററിൽ source: JMA ഇംപീരിയൽ കോൺവെർഷൻ J F M A M J J A S O N D 1.9 50 36 2.4 50 36 4.5 55 41 5.1 65 51 5 73 59 6.5 77 66 6.4 84 73 6.5 87 76 8.2 80 69 6.4 71 59 3.7 62 49 1.6 54 40 താപനിലകൾ °F ൽ ആകെ പ്രെസിപിറ്റേഷൻ ഇഞ്ചുകളിൽ റ്റോക്യോയിലെ പടിഞ്ഞാറൻ ഭാഗ നഗരങ്ങൾ സാമ്പത്തികം
ജപ്പാനിലെ മുഖ്യ വാണിജ്യ-സാമ്പത്തിക കേന്ദ്രമാണ് ടോക്യോ.
രാജ്യത്തെ ഏറ്റവും വലിയ ഉപഭോക്തൃകമ്പോളവും വിദേശ വാണിജ്യകേന്ദ്രവും പ്രമുഖ ഉത്പാദക നഗരവും ടോക്യോ തന്നെ.
നഗരത്തിലുടനീളം വ്യാപിച്ചിരിക്കുന്ന വ്യവസായ ശൃംഖലകളാണ് നഗര സമ്പദ്ഘടനയുടെ അടിത്തറയായി വർത്തിക്കുന്നത്.
യോകോഹാമ മുതൽ ടോക്യോ വരെ, ഉൾക്കടൽ തീരത്തായി വ്യാപിച്ചുകിടക്കുന്ന വ്യാവസായിക-നഗരമേഖലയുടെ ഒരു ഭാഗമാണ് ടോക്യോ എന്നതും പ്രാധാന്യമർഹിക്കുന്നു.
കീ-ഹിൻ (kei-hin) എന്നു വിളിക്കുന്ന ഈ മേഖലയിലാണ് ഇരുമ്പുരുക്ക് ഉൾപ്പെടെ രാജ്യത്തിലെ ഭൂരിഭാഗം ഘനവ്യവസായങ്ങളും കേന്ദ്രീകരിച്ചിരിക്കുന്നത്.
സംസ്കരിച്ച ഭക്ഷ്യസാധനങ്ങൾ, ഫർണിച്ചർ, രാസവസ്തുക്കൾ, തുകൽ സാമഗ്രികൾ, ലോഹോത്പന്നങ്ങൾ, യന്ത്രസാമഗ്രികൾ, വൈദ്യുതോപകരണങ്ങൾ തുടങ്ങിയവയാണ് ടോക്യോയിലെ പ്രധാന ചെറുകിട വ്യാവസായികോത്പന്നങ്ങൾ.
ഷോഗൺ ഭരണത്തിന്റെ അവസാന ഘട്ടത്തിൽ (1800 ശതകം) ഗവൺമെന്റധീനതയിൽ ഒരു ഫാക്ടറി സ്ഥാപിച്ചതോടെയാണ് ടോക്യോയിൽ വ്യാവസായിക വിപ്ലവത്തിനു നാന്ദി കുറിച്ചത്.
ടോക്യോ തുറമുഖം വഴിയുള്ള വിദേശയന്ത്രസാമഗ്രികളുടെ ഇറക്കുമതി ടോക്യോയുടെ വ്യാവസായിക പുരോഗതി ദ്രുതഗതിയിലാക്കി.